בית הכנסת באביניון

בית הכנסת באביניון (בצרפתית: Synagogue d'Avignon) הוא בית כנסת בלב העיר העתיקה של אביניון, שבדרום־צרפת, המעיד על נוכחות יהודית בת מאות שנים באזור.

הוא שוכן ברובע היהודי לשעבר ליד כיכר ירושלים (Place Jérusalem), במקום שבו נבנו בתי כנסת מחדש שוב ושוב מאז שנת 1236. בית הכנסת הוכרז כאתר היסטורי (Monument historique) בצרפת ב-21 באוגוסט 1990.
שמאל|ממוזער|285 פיקסלים| אולם התפילה 
שמאל|ממוזער|285 פיקסלים| אחד משערי העיר העתיקה של אביניון ובסמוך אליו הכניסה לבית הכנסת

 היסטוריה 
בית כנסת קדום יותר היה קיים קודם לכן בעיר העתיקה, בין כיכר ארמון האפיפיורים (Place du Palais des Papes) לבין גשר סן־בנזה (Pont Saint-Bénézet). בסוף שנת ה־1220 קבע הבישוף של אוויניון את מיקומו של הרובע היהודי החדש ואת בית הכנסת שלו, והוא המקום שבו ניצב המבנה גם במאה ה-21, בצמוד לכיכר ירושלים (Place Jérusalem). היהודים חויבו להתגורר ברובע זה, שהיו לו שלושה שערים: השער העליון (Porte d'En-Haut), השער התחתון (Porte d'En-Bas) והשער הקטן/פשפש של רחוב קלנדר (רחוב המעגילה או רחוב המגהצים Portalet de la Calandre).

בית הכנסת, שכונה לעיתים אסקולו (escolo בית ספר בניב הפרובאנסאלי (Provençal).), נבנה מחדש בין השנים 1785–1787 בידי האדריכל פרנסואה פרנק (François Franque), ועוצב בעיטורים מפוארים. באותה עת כלל המבנה מספר חללים ששימשו את חיי הקהילה היהודית: מקווה טהרה, אטליז, מאפייה, חדר לימוד, אולם נישואין ועוד. בשנת 1845 נהרס בית הכנסת בשריפה, ונבנה מחדש בשלמותו בשנת 1846 בידי האדריכל ז'וזף־אוגוסט ז'ופרואה (Joseph-Auguste Joffroy).

בית הכנסת הוכרז כאתר היסטורי בצו מיום 21 באוגוסט 1990.

 המבנה 
מבנה בית הכנסת הוא מסוג רוטונדה, מבנה מעוגל בסגנון נאו־קלאסי, הנתמך בעמודים לבנים ומקורה בכיפה, משמשת כאולם התפילה, המשתלב במבנה ריבועי. פנים בית הכנסת פשוט עם אלמנטים מעוטרים בעץ ואבן, הריהוט עשוי עץ אגוז.

המבנה כולל אולם מרכזי לתפילה וסביבו עיטורים המעידים על השפעות ארכיטקטוניות צרפתיות של המאה ה-19.

במיוחד ניכר בבית כנסת זה, היעדר כיסא אליהו, אשר ייחד את בתי הכנסת של מחוז ונסן.

אין נתונים מדויקים על קיבולת המתפללים, אך בית הכנסת מתאים לקהילה המקומית הקטנה. החל מהמאה ה-21, כ-40 משפחות משתמשות במבנה לתפילות וחגי ישראל.

 נוסח ומנהגים 
קהילת בית הכנסת של אביניון אינה מזוהה באופן חד-משמעי כאשכנזית או ספרדית בלבד, אלא משקפת במידה מסוימת את המסורת הייחודית של יהודי פרובנס (לעיתים מזוהים עם המסורת של Juifs du pape), כאשר בפועל ישנן השפעות של מנהגים יהודיים מגוונים בהתאם להרכב הקהילה ועברה ההיסטורי.

 ראו גם 
 אוויניון
 יהדות צרפת
 יהודי האפיפיור
 הקהילה היהודית בקרפנטרה
 הקהילה היהודית באביניון
 הקהילה היהודית בקאוויון

 לקריאה נוספת 

 Paul Achard, Dictionnaire historique des rues et places de la ville d'Avignon, Éd. Seguin aîné, Avignon, 1857 (lire en ligne).
 E. Bardinet, De la condition civile des Juifs du Comtat Venaissin pendant le séjour des papes d’Avignon (1309 – 1376), Revue Historique, 12, 1880.
 E. Bardinet, Les Juifs du Comtat Venaissin au Moyen Âge. Leur rôle économique et intellectuel, Revue Historique, 14, 1880.
 A. Mossé, Histoire des juifs d'Avignon et du Comtat Venaissin, Paris, 1934.
 Joseph Girard, Évocation du Vieil Avignon, Les Éditions de Minuit, Paris, 1958, réédition 2000, pp. 31, 291, 
 Philippe Prévot, Histoire du ghetto d'Avignon, Éd. Aubanel, Avignon, 1975, 
 R. Moulinas, Les Juifs du Pape en France, Paris, 1981.
 Dominique Jarrassée: L'âge d'or des synagogues. Éditions Herscher, Paris 1991, 
 R. Moulinas, Les Juifs du Pape, Éd. Albin Michel, Coll. Présence du Judaïsme, Paris, 1992.
 D. et C. Iancu, Les Juifs du Midi. Une histoire millénaire, Avignon, 1995.
 Élisabeth Sauze, Les synagogues du Comtat. Vaucluse, Association pour le patrimoine en Provence, 1995,  ; 19p.
 Edited by Dominique Vingtain and Roland Aujard-Catot, Avignon. The guide to museums, monuments, and walks, Éditions du Patrimoine, Paris, 2000, , p. 114

 קישורים חיצוניים 


 היסטורית הקהילה היהודית באביניון, באתר הקהילה היהודית של אביניון  

 סיפורן של 4 הקהילות בפרובנס, באתר למטייל 
 The history of Avignon 



הערות שוליים

קטגוריה:יהדות צרפת
קטגוריה:יהדות פרובנס
אביניון
קטגוריה:צרפת: בתי כנסת
קטגוריה:אביניון